# PREDSEDA NÁRODNEJ RADY SLOVENSKEJ REPUBLIKY

Číslo: CRD-173/2017

494

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 8. marca 2017

o neospravedlnení neúčasti poslanca Národnej rady Slovenskej republiky
na 12. schôdzi Národnej rady Slovenskej republiky za mesiac február 2017

**A. konštatujem, že**

poslanec Národnej rady Slovenskej republiky Jozef MIHÁL sa nezúčastnil rokovania 12. schôdze Národnej rady Slovenskej republiky v dňoch 1. februára 2017, 2. februára 2017 a 3. februára 2017

 poslanec Jozef MIHÁL písomne neospravedlnil svoju neúčasť na rokovacích dňoch 12. schôdze Národnej rady Slovenskej republiky v dňoch 1. februára 2017, 2. februára 2017 a 3. februára 2017;

**B. rozhodol som, že**

 neúčasť poslanca Národnej rady Slovenskej republiky Jozefa MIHÁLA na rokovacích dňoch uvedených v časti A v bode 1 tohto rozhodnutia, t. j. na troch rokovacích dňoch Národnej rady Slovenskej republiky v mesiaci február 2017 spĺňa podmienky podľa
§ 63 ods. 9 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a jeho neúčasť sa považuje za neospravedlnenú.

Z uvedeného dôvodu podľa § 7 ods. 1 zákona Národnej rady Slovenskej republiky
č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov poslanec Jozef MIHÁL stráca nárok na polovicu platu, polovicu funkčného príplatku a polovicu paušálnych náhrad.

Proti tomuto rozhodnutiu môže poslanec podľa § 63 ods. 7 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov do piatich dní odo dňa, keď oznámenie o neospravedlnení neúčasti dostal, podať písomnú námietku. V čas podaná námietka má následok odklad vykonania straty nárokov;

**C. žiadam**

vedúceho Kancelárie Národnej rady Slovenskej republiky

postupovať podľa § 7 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov pri vykonaní straty nárokov.

Andrej D a n k o v. r.